มีอะไรกับแฟนถุงยางหลุดข้างในช่องคลอด เราดึงออกมาเองแต่แฟนไม่เสร็จจะท้องไหมคะ กังวลมากเลยค่ะ
สวัสดีค่ะ การมีเพศสัมพันธ์กันโดยที่ถุงยางอนามัยหลุดเข้าไปในช่องคลอดดังกล่าวมา อาจจะทำให้สารคัดหลั่งที่อยู่ในถุงยางเช่นน้ำอสุจิเล็ดลอดมาโดนที่ช่องคลอด ซึ่งน้ำอสุจิอาจจะออกมาก่อนการหลั่งจริงได้เล็กน้อยเช่นกัน และสามารถผ่านเข้าไปผสมกับไข่ได้เช่นกันดังนั้นกรณีนี้มีข้อบ่งชี้การใช้ยาคุมฉุกเฉินค่ะ ควรใช้ภายใน 72 ชั่วโมงหลังมีเพศสัมพันธ์ กินให้ครบตามข้างฉลากกำหนด หลังใช้ยาให้สังเกตรอบเดือน หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนกลับไม่มาตามปกติ ควรไปยืนยันผลที่รพ.และหาสาเหตุต่อไป